b"\n_START_ARTICLE_\nPristis pectinata\n_START_SECTION_\nReproducci\xc3\xb3\n_START_PARAGRAPH_\n\xc3\x89s ovoviv\xc3\xadpar i les femelles poden tindre ventrades de 15-20 individus, els quals mesuren 60\xc2\xa0cm en el moment de n\xc3\xa9ixer.\n_START_SECTION_\nAlimentaci\xc3\xb3\n_START_PARAGRAPH_\nMenja peixos i mariscs. Empra la seua serra per remoure el fons quan es nodreix d'invertebrats bent\xc3\xb2nics i per a matar peixos pel\xc3\xa0gics.\n_START_SECTION_\nDepredadors\n_START_PARAGRAPH_\nEls exemplars petits s\xc3\xb3n depredats per taurons.\n_START_SECTION_\nH\xc3\xa0bitat\n_START_PARAGRAPH_\n\xc3\x89s demersal, de clima subtropical (16\xc2\xa0\xc2\xb0C-30\xc2\xa0\xc2\xb0C; 44\xc2\xb0N-37\xc2\xb0S, 180\xc2\xb0W-180\xc2\xb0E ) i viu tant a l'aigua dol\xc3\xa7a com a les salobres i marines fins a una fond\xc3\xa0ria de 10 m. \xc3\x89s com\xc3\xba a les badies, llacunes, estuaris, desembocadures de rius, llacs i rius.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a l'Atl\xc3\xa0ntic occidental (des de Carolina del Nord -els Estats Units-, Bermuda i el nord del Golf de M\xc3\xa8xic fins a l'Argentina), el Carib (tot i que \xc3\xa9s rar a Bermuda), l'Atl\xc3\xa0ntic oriental (des de Gibraltar fins a Nam\xc3\xadbia i, possiblement tamb\xc3\xa9, a la Mediterr\xc3\xa0nia) i des del Mar Roig i l'\xc3\x80frica Oriental fins a les Filipines. \xc3\x89s possible tamb\xc3\xa9 que sigui present al Pac\xc3\xadfic oriental.\n_START_SECTION_\n\xc3\x9as comercial\n_START_PARAGRAPH_\n\xc3\x89s emprat com a aliment per al consum hum\xc3\xa0 i el seu oli \xc3\xa9s utilitzat per a fabricar medicaments, sab\xc3\xb3 i per a curtir el cuir. Els exemplars adults s\xc3\xb3n dissecats per esdevindre objectes de decoraci\xc3\xb3 i llurs serres arrencades per a \xc3\xa9sser venudes als turistes com a records tur\xc3\xadstics. A m\xc3\xa9s, tamb\xc3\xa9 \xc3\xa9s considerat un trofeu molt preuat en la pesca esportiva.\n_START_SECTION_\nEstat de conservaci\xc3\xb3\n_START_PARAGRAPH_\nHa estat totalment o gaireb\xc3\xa9 extingit a moltes zones de la seua \xc3\xa0rea de distribuci\xc3\xb3 hist\xc3\xb2rica (la Mediterr\xc3\xa0nia, la costa atl\xc3\xa0ntica dels Estats Units, el Golf de M\xc3\xa8xic i la costa atl\xc3\xa0ntica sud-occidental) a causa de la sobrepesca i les modificacions esdevingudes al seu h\xc3\xa0bitat.\n_START_SECTION_\nObservacions\n_START_PARAGRAPH_\nMostra agressivitat vers els taurons quan comparteixen un mateix espai tancat."